Gary Lineker

Gary Winston Lineker () er ein tidlegare engelsk fotballspelar og seinare sportsjournalist. Han har skåra den engelske rekorden på 10 mål i fotballverdsmeisterkapar. Sidan 1990-talet har han vore programleiar for fotballprogrammet Match of the Day på BBC.

Lineker byrja fotballkarrieren ved Leicester City i 1978, der han blei delt toppskårar i førstedivisjonen i 1984–85. Han spelte deretter for Everton, der han skåra 30 mål på 41 spel. Med Barcelona vann han Copa del Rey i 1988 og Cupvinnarcupen i 1989. 

Han vende tilbake til England i 1989, der han spelte for Tottenham Hotspur. Over tre sesongar skåra han 67 mål i 105 kampar, og vann FA-cupen. Den siste klubben han spelte for var japanske Nagoya Grampus Eight. Han trekte seg tilbake i 1994 etter to sesongar i Japan.

Lineker sin seniorkarriere varte i 16 år og han spelte 567 kampar. Totalt skåra Lineker 282 på klubbnivå og 48 i landskampar, totalt 330 mål. 
Gjennom sin lange karriere fekk Lineker aldri gult eller raudt kort. For dette blei han heidra med FIFA Fair Play Award i 1990. 
Han er også teken opp i English Football Hall of Fame. Som sterk supporter for Leicester City leia han eit konsortium som investerte i klubben for å redda han frå konkurs, og blei utnemnd til æresvisepresident.

Statistikk
EnglandÅrKamparmål19841019859619861081987791988103198993199015819911110199281Totalt8048

Merittar
Vinnar av Cupvinnarcupen: 1988 med FC Barcelona
Spansk cupmeister: 1987 med FC Barcelona
Vinnar av FA-cupen: 1991 med Tottenham Hotspur

Kjelder

National Football Teams
RSSSF
eu-football

Denne artikkelen bygger på «Gary Lineker» frå ,  den 27. oktober 2017.  


Kategori:Engelske fotballspelarar
Kategori:Leicester-spelarar
Kategori:Everton-spelarar
Kategori:Barcelona-spelarar
Kategori:Tottenham-spelarar
Kategori:Spelarar i Fotball-VM 1986
Kategori:Spelarar i Fotball-EM 1988
Kategori:Spelarar i Fotball-VM 1990
Kategori:Spelarar i Fotball-EM 1992
Kategori:Folk frå Leicester